সিঙাড়া
সিঙাড়া বাংলাদেশ এবং ভারতের পশ্চিমবঙ্গ ও উড়িষ্যা অঞ্চলের বহুল জনপ্রিয় একধরনের ভাজা নাস্তা যার ত্রিকোণ বা পিরামিড আকৃতির খোলসের মধ্যে নানা রকম পুর ভরা থাকে। এটি সমুচা'র বাঙালি সংস্করণ। সিঙারা সাধারণত নোনতা হয় (তবে মিষ্টি ক্ষীরের সিঙাড়া ব্যতিক্রম)। চায়ের সঙ্গে গরম গরম পরিবেশন করা হয়, সঙ্গে থাকে কোনো রকম চাটনি। যেমন: তেঁতুলের চাটনি, টমেটোর চাটনি । পুর হিসেবে সাধারণত আলু, মটরশুঁটি ও বিভিন্ন সবজি'র তরকারি দেওয়া হয় তবে মাংসের কিমা বা মাছের পুর কিংবা গরু বা খাসি'র কলিজা'র পুর দেওয়া সিঙাড়াও পাওয়া যায়। ক্ষীরের সিঙাড়ার ক্ষেত্রে পুর মিষ্টি ক্ষীর দিয়ে তৈরি করা হয়।